༄༅༔ ༔ཐུགས་སྒྲུབ་དབང་གི་ཆོ་ག་གསེར་མཛོད་སེར་པོ་ནས་བྱོན་པ་བཞུགས་སོ༔ ༔
སྒྲུབ་སྡེ་དྲུག་གི་དབང་ཆུ།

༄༅༔ ༔྅྅྅྅྅྅྅྅྅྅྅྅྅྅ ཨེ་མ་ཧོ༔ ཐུགས་སྒྲུབ་དྲག་པོ་སྐུ་གསུང་ཐུགས༔ ཟབ་རྒྱ་འདུས་པའི་སྙིང་ཏིག་འདི༔ རིག་འཛིན་རྣམས་ཀྱི་སྤྱི་སྒྲུབ་ཡིན༔ སྒྲུབ་ཆེན་
བཀའ་བརྒྱད་རྩ་བ་ཡིན༔ མཛོད་བཞི་འདུས་པའི་སྙིང་པོ་ཡིན༔ གཏེར་ཆེན་ཀུན་གྱི་ཡང་སྙིང་ཡིན༔ མཁའ་འགྲོ་རྣམས་ཀྱི་སྙིང་ཁྲག་ཡིན༔ ལྷ་སྲིན་སྡེ་བརྒྱད་སྲོག་རྩ་ཡིན༔ ལས་ཅན་བུ་ཡི་དངོས་གྲུབ་ཡིན༔
ལྔ་བརྒྱ་སྙིགས་མ་ཤར་བའི་དུས༔ བོད་ཁམས་ཡོངས་ཀྱི་དོན་ཕྱིར་བཞག༔ ྅྅྅྅྅྅྅྅྅྅྅྅྅ ཐུགས་དམ་ལྷ་ལ་ཕྱག་འཚལ་ལོ༔ ཐུགས་སྒྲུབ་བསྙེན་པའི་རྟགས་རྫོགས་ནས༔ རང་རིག་སེམས་ལ་
དབང་ཐོབ་པས༔ དད་ལྡན་སློབ་བུ་སྨིན་བྱའི་ཕྱིར༔ གནས་ཆེན་བཀྲ་ཤིས་དབེན་པའི་སར༔ སྔོན་དུ་འགྲོ་བའི་ཆོ་ག་ནི༔ རང་བྱུང་རང་ཤར་རྒྱུད་ལྟར་བྱ༔ ྅྅྅྅྅྅྅྅ མ་ཧཱ་གུ་རུའི་དབང་གི་ཆོག༔

༄༅༔ ༔ཐུགས་ཀྱི་སྒྲུབ་པ་བྱ་བ་ནི༔ མཎྜལ་པདྨ་འདབ་བརྒྱད་བྲིས༔ བར་ཁྱམས་སྒོ་བཞི་དུར་ཁྲོད་རྒྱན༔ གསང་སྔགས་དཀྱིལ་འཁོར་ཀུན་དང་མཐུན༔ ཕྱི་ནང་གསང་བའི་མཚམས་
གཅོད་བྱ༔ བགེགས་བསྐྲད་དག་པར་སྦྱངས་པ་ཡིས༔ བུམ་པ་བྷྲཱུཾ་ལས་གཞལ་ཡས་ཁང་༔ དབུས་སུ་སྲིན་པོ་རུ་ཏྲ་ཡི༔ གཞི་བསྣོལ་གདན་ལ་རྩ་བའི་ལྷ༔ དེའི་སྤྱི་བོར་བླ་མ་བསྐྱེད༔ ཕྱོགས་མཚམས་སྒྲུབ་པ་
བཀའ་བརྒྱད་ལྷ༔ ཡབ་ཡུམ་འཁྲིལ་སྦྱོར་མཛད་པ་བསྐྱེད༔ རང་རང་རྩ་བའི་སྔགས་ཀྱིས་བསྐྱེད༔ མགུལ་ཆིངས་ཛཿཧཱུྃ་བཾ་ཧོཿཞེས༔ སྒོ་མ་བཞི་ཡིས་བཅིང་ཞིང་བསྐྱེད༔ བུམ་ནང་རིན་ཆེན་རྫས་ཀྱིས་བཀང་༔
ཁ་རྒྱན་དཔག་བསམ་སྡོང་པོ་ལ༔ པད་སྡོང་རྩེ་ལ་དྲག་པོ་རྩལ༔ ཡབ་ཡུམ་འཁྲིལ་སྦྱོར་མཛད་པ་བཀོད༔ རིན་ཆེན་གཏོར་མ་བདུད་རྩི་དང་༔ མཆོད་པའི་རྫས་རྣམས་མ་ལུས་བཤམ༔ དཀྱིལ་འཁོར་ལ་ནི་སྐུ་

རྣམས་དགོད༔ རྡོ་རྗེ་དྲིལ་བུ་རྒྱལ་མཚན་དང་༔ དུང་དང་རྔ་ཆེན་སྒྲོན་མེ་བཤམ༔ ཐོད་པ་བདུད་རྩིས་བཀང་བ་དང་༔ ལྕགས་ཀྱི་རྡོ་རྗེ་རྩེ་དགུ་དང་༔ མེ་ལོང་གསལ་བ་སིནྡྷུ་རའི༔ ཐིག་ལེ་ལྔ་ཡིས་མཚན་པ་བཤམ༔ དེ་ནས་གཞལ་ཡས་ཆེན་པོ་ཡི༔ ལྷ་
རྣམས་མཆོད་ཕྱིར་དུས་དྲུག་ཏུ༔ ཧཱུྃ་གི་འཕྲིན་ལས་རྒྱས་པར་འབུལ༔ འཛབ་བསྙེན་རྟགས་རྫོགས་ཤིན་ཏུ་གཅེས༔ རྟགས་བྱུང་དངོས་གྲུབ་བླང་བར་བྱ༔ དེ་ནས་དབང་གི་རིམ་པ་ནི༔ སྣོད་ལྡན་སློབ་བུ་ཁྲུས་བྱས་སྦྱང་༔ བླ་མ་མཉེས་ཕྱིར་མཎྜལ་འབུལ༔
གདོང་ལ་དར་གྱི་ཡོལ་བས་དགབ༔ སློབ་དཔོན་ལྷ་རུ་གསལ་བ་ཡིས༔ སློབ་བུ་གུ་གུལ་དུད་པས་བདུག༔ བུ་ཉིད་ལུས་གནད་ཚུགས་བྱས་ལ༔ དེ་ཡི་སྙིང་གི་དབུས་ཉིད་དུ༔ དཔལ་ཆེན་ཡབ་ཡུམ་གསལ་བར་བསྒོམ༔ མཐིང་ནག་ཞལ་གསུམ་ཕྱག་དྲུག་
པ༔ གཡས་དཀར་གཡོན་དམར་དབུས་མཐིང་ཞལ༔ རྡོ་རྗེ་རྩེ་དགུ་རྩེ་ལྔ་དང་༔ མེ་དཔུང་ཁ་ཊྭཱཾ་ཕུར་པ་འདྲིལ༔ ཡུམ་ནི་ཞལ་གཅིག་ཕྱག་གཉིས་མ༔ གཡས་པ་ཡབ་ལ་འཁྱུད་པ་ལ༔ གཡོན་པ་ཐོད་ཁྲག་སྟོབ་པ་བསྐྱེད༔ གཡས་བསྐུམ་གཡོན་བརྐྱང་
བརྗིད་པའི་སྐུ༔ དུར་ཁྲོད་ཆས་བརྒྱད་སྐུ་ལ་རྫོགས༔ དེ་ཡི་སྤྱི་གཙུག་པད་སྡོང་སྟེང་༔ རང་བྱུང་རྡོ་རྗེ་དྲག་པོ་རྩལ༔ ཁྲོས་མ་ནག་མོ་ཡུམ་དང་རོལ༔ ཧཱུྃ་གི་སྒྲ་སྒྲོག་དི་རི་རི༔ ཕྱོགས་མཚམས་པདྨ་འདབ་བརྒྱད་ལ༔ ཤར་དུ་དཔལ་ཆེན་ཧེ་རུ་ཀ༔ མཐིང་
ནག་རྡོ་རྗེ་དུང་ཁྲག་འཛིན༔ ཤར་ལྷོར་ཆེ་མཆོག་ཧེ་རུ་ཀ༔ སྨུག་ནག་རྡོ་རྗེ་དྲིལ་བུ་འཛིན༔ ལྷོ་རུ་འཇམ་དཔལ་གཤིན་རྗེ་གཤེད༔ ནག་པོ་བེ་ཅོན་སྡིགས་མཛུབ་འཛིན༔ ལྷོ་ནུབ་མངོན་རྫོགས་རྒྱལ་པོའི་སྐུ༔ མཐིང་ནག་རྡོ་རྗེ་དུང་དམར་འཛིན༔ ནུབ་ཏུ་པདྨ་

༄༅༔ ༔ཧེ་རུ་ཀ༔ དམར་ནག་པདྨ་སྡིགས་མཛུབ་འཛིན༔ ནུབ་བྱང་མགོན་པོ་ཚེ་དཔག་མེད༔ དམར་གསལ་མཉམ་གཞག་བུམ་པ་འཛིན༔ བྱང་དུ་རྡོ་རྗེ་གཞོན་ནུའི་སྐུ༔ མཐིང་ནག་ཕྱག་གཉིས་ཕུར་པ་འདྲིལ༔ བྱང་ཤར་ཕྱག་ན་རྡོ་
རྗེའི་སྐུ༔ མཐིང་ནག་རྡོ་རྗེ་སྡིགས་མཛུབ་མཛད༔ ཀུན་ཀྱང་དྲེགས་པ་བརྫིས་པའི་གདན༔ རྔམ་བརྗིད་རོལ་པའི་སྟབས་སུ་བཞུགས༔ དུར་ཁྲོད་ཆས་བརྒྱད་སྐུ་ལ་གསོལ༔ ཚེ་དཔག་མེད་པ་སྤྲུལ་སྐུའི་ཆས༔ བྱང་གི་ཁྲོ་བོའི་སྐུ་སྨད་ནི༔ ཕུར་པའི་དབལ་དུ་
རྔམ་པའོ༔ བར་ཁྱམས་ལྷའི་ཕོ་བྲང་ཀུན༔ མཁའ་འགྲོ་མང་པོ་སྤྲིན་ལྟར་གཏིབས༔ སྟེང་འོག་རྒྱུན་ལམ་སྒོ་བཞི་ལ༔ སྤྲུལ་པ་རྒྱལ་ཆེན་རིགས་བཞི་པོ༔ གསང་བའི་ཡུམ་མཆོག་ཁྲོ་མོ་བཞི༔ ཤར་དུ་དཀར་མོ་ལྕགས་ཀྱུ་འཛིན༔ ལྷོ་རུ་སྔོན་མོ་ཞགས་པ་
འཛིན༔ ནུབ་ཏུ་དམར་མོ་ལྕགས་སྒྲོག་འཛིན༔ བྱང་དུ་ལྗང་གུ་དྲིལ་བུ་འཛིན༔ རང་གི་སྨིན་མཚམས་མཛོད་སྤུའི་ཐད༔ སྐུ་གསུང་ཐུགས་ཀྱི་ཡི་གེ་གསུམ༔ དེ་ལས་འོད་འཕྲོས་འཇིག་རྟེན་ཁེངས༔ རོལ་མོའི་སྒྲ་སྒྲོག་འདི་སྐད་བརྗོད༔ ཧཱུྃ༔ དུས་
གསུམ་བདེ་གཤེགས་སྤྱན་འདྲེན་ནོ༔࿙བཞེངས་ཤིག་པདྨ་འབྱུང་གནས་སོགས༔ ཧཱུྃ་ཧཱུྃ་ཧཱུྃ༔ ཨཱོཾ་བཛྲ་ཨ་ར་ལི་ཧཱུྃ་ཛཿ མ་ཧཱ་སུ་ཁ་ནི༔ དེ་ཝ་ཏ་ཏ་ཏ་ཧཱུྃ་ཧཱུྃ་ཧཱུྃ༔ དེ་ལྟར་དྲག་ཏུ་བརྗོད་པ་ཡིས༔ བྱིན་རླབས་ཡེ་ཤེས་ཕེབས་
པའི་རྟགས༔ འདར་དང་འཁྲབ་དང་གར་བྱེད་དང་༔ སྨྲ་དང་རྒོད་དང་བདེ་གསལ་ཉམས༔ མི་རྟོག་ཡེ་ཤེས་ཐོད་རྒལ་སྐྱེ༔ དེ་ནས་སློབ་དཔོན་ཆས་སུ་འཇུག༔ དབང་རྣམས་རིམ་པས་བསྐུར་བར་བྱ༔ ྅྅྅྅྅྅྅྅྅྅྅྅ དེ་ནས་བུམ་པ་སློབ་བུའི་

སྤྱི་བོར་བཞག༔ ཧཱུྃ༔ བུམ་པའི་དབང་བསྐུར་རིགས་ལྔའི་ཡེ་ཤེས་ལྔ༔ སྤྱི་བོར་བཞག་པས་དབང་བསྐུར་མཆོག་གྱུར་ཏེ༔ ལུས་ངག་ཡིད་གསུམ་སྒྲིབ་པ་ཀུན་དག་ནས༔ བཀྲ་ཤིས་རྣམ་པར་རྒྱལ་བའི་དབང་
ཐོབ་ཤོག༔ ཨཱོཾ་བྷུདྡྷ་བཛྲ་རཏྣ་པདྨ་ཀརྨ་ཨ་བྷི་རིཉྩ་ཨཿ རིགས་ཀྱི་བུ་ལ་བུམ་པའི་དབང་བསྐུར་བས༔ ལུས་ངག་ཡིད་གསུམ་གྱི་སྒྲིབ་པ་དག་ནས༔ དུག་ལྔ་ཡེ་ཤེས་ལྔར་དག༔ སྤྱི་བོར་མི་བསྐྱོད་པས་
བརྒྱན་པར་བསྒོམ༔ དེ་ནས་ལྷ་དབང་ཐུགས་ཀར་བསྐུར་བ་ནི༔ ཧཱུྃ༔ བདེ་གཤེགས་ཀུན་འདུས་རྡོ་རྗེ་དྲག་པོ་རྩལ༔ སངས་རྒྱས་ཀུན་གྱི་ཐུགས་ཀྱི་སྤྲུལ་པ་སྟེ༔ རྒྱ་མཚོ་ཡངས་པའི་ཀློང་ནས་བརྡ་ཡིས་བྱོན༔
སངས་རྒྱས་ཀུན་གྱི་གསུང་གི་སྤྲུལ་པ་སྟེ༔ མ་ཆགས་པདྨའི་སྡོང་པོའི་རྩེ་ལ་བྱོན༔ སངས་རྒྱས་ཀུན་གྱི་སྐུའི་སྤྲུལ་པ་སྟེ༔ རང་བྱུང་མཚན་དང་དཔེ་བྱད་ལྡན་པར་བྱོན༔ སྐལ་ལྡན་རིགས་ཀྱི་བུ་ལ་དབང་
བསྐུར་བའི༔ པདྨ་འབྱུང་གནས་ཐུགས་རྗེའི་བྱིན་རླབས་ཀྱིས༔ འགྲོ་དོན་རྒྱ་ཆེན་ནུས་པའི་དབང་ཐོབ་ཤོག༔ ཧཱུྃ་ཧཱུྃ་ཧཱུྃ་ཧཱུྃ་ཧཱུྃ༔ དེ་ནས་སྒྲུབ་སྡེ་བརྒྱད་ཀྱི་ལྷ་རྣམས་ཀྱི་སྔགས་ཀྱི་མཇུག་ཏུ༔ ཨ་བྷི་རིཉྩ་བརྗོད་དེ་དབང་བསྐུར་
རོ༔ ཨོཾ་རུ་ལུ་རུ་ལུ་ཧཱུྃ་བྷྱོ་ཧཱུྃ༔ ཨཱོཾ་ཨཱཿཧཱུྃ༔ མཧཱ་སརྦ་པཉྩ་ཨ་མྲྀ་ཏ་ཧཱུྃ་ཧྲཱི་ཋ༔ ཨཱོཾ་ཨ་ཀྲོ་ཏེ་ཀ་ཡ་མནྟ་ཀ་ཧ་ན་མ་ཐ་བྷཉྫ་ཧཱུྃ་ཕཊ༔ ཨཱོཾ་ཤྲཱི་ཧེ་རུ་ཀ་ཀྲོ་ཏི་ཤྭ་རི་སྟྭཾ་ཧཱུྃ་ཧ་ཧེ་ཕཊ༔ མ་མ་ཡོ་གི་ནི་རུ་ལུ་རུ་ལུ་བྷྱོ༔

༄༅༔ ༔ཨཱོཾ་པདྨ་ཏ་ཀྲིཏ་མ་ཧཱ་ཀྲོ་ཏ་ཧ་ཡཾ་གྷྲི་ཝ་ཧུ་ལུ་ཧུ་ལུ་ཧཱུྃ་ཕཊ༔ ཨཱོཾ་ཨཱཿཧཱུྃ༔ ཎི་བྷྲཱུཾ་བཛྲ་ཨ་ཡུ་རེ་ཨཱ་ཡུརྫྙཱ་ན་སིདྡྷི་ཨ་ཧཱུྃ༔ ཨཱོཾ་བཛྲ་ཀཱི་ལི་ཀཱི་ལ་ཡ་སརྦ་བིག་ནན་བཾ་ཧཱུྃ་ཕཊ༔ ཨོཾ་ནི་ལཾ་བྷ་
ར་དྷ་ར་ཧཱུྃ་ཕཊ༔ སྐུ་གསུང་ཐུགས་དང་ཡོན་ཏན་འཕྲིན་ལས་ཀྱི༔ ལྷ་ཚོགས་ཐམས་ཅད་འདུས་པའི་དབང་བསྐུར་བས༔ རྣམ་ཤེས་ཚོགས་བརྒྱད་དག་པ་ལྷ་ཡི་སྐུ༔ ཡེ་ཤེས་ལྔའི་དབང་མཆོག་ཐོབ་པར་ཤོག༔
རཏྣ་སརྦ་ཨ་བྷི་རིཉྩ་ཨཱཿ རྡོ་རྗེ་དྲིལ་བུ་རྒྱལ་མཚན་དང་༔ དུང་དང་རྔ་ཆེན་རོལ་མོ་སོགས༔ རིགས་ཀྱི་བུ་ལ་དབང་བསྐུར་བས༔ སངས་རྒྱས་བསྟན་པ་རྒྱས་བྱེད་པའི༔ རྟགས་ཀྱི་དབང་མཆོག་ཐོབ་པར་
ཤོག༔ བཛྲ་ཛྙཱ་ན་ཧེ་རུ་ཀ་བྷིར་ཡ་ཐ་ཨ་བྷི་རིཉྩ་ཨ༔ ཨོ་རྒྱན་པདྨ་འབྱུང་གནས་བདག༔ ཐུབ་པའི་བསྟན་པ་མཐའ་རྒྱས་ཕྱིར༔ འཇོག་སྤྲུལ་རྒྱ་མཚོའི་གླིང་ནས་འོངས༔ ད་ལྟ་བོད་ཡུལ་དཀར་པོར་བསྒྱུར༔ ལན་གཅིག་བསྟན་པའི་ཐ་མ་ལ༔
དུ་ཏྲི་ནག་པོའི་སྤྱོད་པ་དར༔ རྒྱལ་ཁྲིམས་སིལ་བུར་འཐོར་བའི་ཚེ༔ ང་ཡི་བྱིན་རླབས་ཐུགས་རྗེ་ཡིས༔ བོད་ཀྱི་ཡུལ་དུ་སྤྲུལ་པས་འདུལ༔ ཕྱི་ལྟར་བུམ་པ་ལྷ་ཡི་དབང་༔ བྱང་ཆུབ་སེམས་དཔའི་རིགས་ལ་བསྐུར༔ གཞན་དོན་སྙིང་རྗེས་ཟིན་པར་མཛོད༔
ལས་ཅན་བུ་དང་འཕྲད་པར་ཤོག༔ བདག་འདྲ་པདྨ་འབྱུང་གནས་ཀྱིས༔ ཡི་དམ་ལྷ་དང་མཁའ་འགྲོ་ཡི༔ གསང་ཚིག་བཀའ་རྒྱའི་མདུད་བཀྲོལ་ནས༔ གསང་སྔགས་དབང་བསྒྱུར་ཟབ་མོ་འདི༔ ལས་ཅན་བུ་ཡི་དོན་དུ་བཞག༔ གྲོལ་བའི་ལམ་ལ་རབ་

བརྟེན་ནས༔ སློབ་བུ་སྨིན་པར་འདོད་པ་ཡིས༔ དབེན་པའི་གནས་སུ་མཎྜལ་བཤམ༔ ཕྱི་ནང་གསང་བའི་མཆོད་པ་འབུལ༔ ལས་ཅན་དད་པ་ལྡན་པ་ཡིས༔ བླ་མ་ཡི་དམ་མཁའ་འགྲོ་ལ༔ ཚོགས་ཀྱི་འཁོར་ལོ་རྒྱས་པར་བཤམ༔ ཤིན་ཏུ་དབེན་པར་
མཚམས་བཅད་ལ༔ གསང་བའི་དབང་ལ་འཇུག་པའི་ཕྱིར༔ བླ་མ་མཉེས་ཕྱིར་མཆོད་པ་དབུལ༔ གསོལ་བ་བཏབ་ལ་འདི་སྐད་ཞུ༔ ཨེ་མ་བདེ་གཤེགས་ལྷ་ཡི་ལྷ༔ རྣལ་འབྱོར་མཆོག་གི་དངོས་གྲུབ་འདི༔ བདག་ཉིད་རབ་ཏུ་
བསྒྲུབ་པར་བགྱིད༔ རང་བྱུང་རང་གནས་བདག་ཉིད་ཆེ༔ བདག་ལ་ཡང་དག་བསྟན་དུ་གསོལ༔ འཁོར་བ་སྡུག་བསྔལ་རྒྱ་མཚོ་ཆེ༔ དེ་ལས་སྒྲོལ་བར་མཛད་དུ་གསོལ༔ ལན་གསུམ་བརྗོད་ཅིང་གསོལ་བ་གདབ༔
དེ་ནས་བླ་མས་གདོང་གཡོགས་བཀབ༔ བདུད་རྩི་སྦྱར་ལ་རྡོ་རྗེས་དཀྲུག༔ བདག་ཉིད་རྡོ་རྗེ་དྲག་པོ་རྩལ༔ ཁྲོས་མ་ནག་མོ་ཡུམ་དང་རོལ༔ སྦྱོར་མཚམས་ཐིག་ལེ་མགྲིན་པར་དབབ༔ དངོས་སུ་བདུད་རྩི་མགྲིན་པར་བཞག༔ ལྕེ་ལ་ཐིགས་གསུམ་བླུད་པར་
བྱ༔ ཇི་ལྟར་འདས་པའི་སངས་རྒྱས་ཀྱིས༔ བྱང་ཆུབ་སྲས་རྣམས་དབང་བསྐུར་ལྟར༔ བདག་གིས་གཉིས་མེད་རོལ་པ་ཡིས༔ བྱང་ཆུབ་སེམས་ཀྱི་དབང་བསྐུར་རོ༔ ཧཱུྃ་ཧཱུྃ་ཧཱུྃ་ཨ་བྷི་རིཉྩ་མཾ༔ སློབ་བུའི་མགྲིན་
པ་ཐིག་ལེས་གང་༔ རླུང་ནི་ལན་གསུམ་ནང་དུ་རྔུབ༔ ལུས་ནི་མགོ་མཇུག་ཐིག་ལེས་གང་༔ ཐམས་ཅད་བདེ་ཆེན་འབར་བར་བསམ༔ གཟུང་འཛིན་ལ་སོགས་རྟོག་ཚོགས་དག༔ ཧཱུྃ་གིས་བདུད་རྩི་ལུས་ལ་གཏོར༔ གདོང་གཡོགས་དཀྲོལ་ལ་འདི་སྐད་

༄༅༔ ༔བརྗོད༔ ལས་ཅན་རིགས་ཀྱི་བུ་ཁྱོད་ཀྱིས༔ བྱང་ཆུབ་སེམས་ཀྱི་དཀྱིལ་འཁོར་མཐོང་༔ ངག་གི་དྲི་མ་དག་པ་ཡིན༔ ཧཱུྃ་ཧཱུྃ་ཧཱུྃ༔ ཐུགས་སྒྲུབ་བསྙེན་པའི་རྟགས་རྫོགས་ནས༔ ལས་ཅན་སློབ་བུ་
སྨིན་བྱའི་ཕྱིར༔ བླ་མ་ཡི་དམ་མཁའ་འགྲོ་ལ༔ མཆོད་པའི་ལོངས་སྤྱོད་སྣ་ཚོགས་དབུལ༔ དེ་ནས་བླ་མས་གདོང་གཡོགས་བཀབ༔ མེ་ལོང་གསལ་བ་ཐོགས་ནས་ཀྱང་༔ དངོས་སམ་ཡིད་ཀྱིས་རིག་མ་ཡུམ༔ ཡིད་འོང་མཛེས་མ་མདུན་དུ་བཞག༔
སེམས་ལ་གང་མཛེས་དངོས་སུ་བསམ༔ དགའ་བ་ཆེན་པོའི་ལྷ་མོ་འདི༔ མཛེས་སྡུག་ཡིད་འོང་རིག་མ་ཡུམ༔ ཟུངས་ཤིག་ཟུངས་ཤིག་སྐལ་བ་ཅན༔ བདེ་ཆེན་རོལ་པས་མཆོད་པར་གྱིས༔ ཞེས་བརྗོད་རིག་མའི་ལག་པ་
གཡོན༔ སློབ་བུའི་ལག་པ་གཡས་པར་གཏད༔ དེས་ནི་བདེ་བ་སྐྱེ་བར་འགྱུར༔ དེ་ནས་ཡུམ་གྱིས་འདི་སྐད་བརྗོད༔ བཤང་གཅི་རྫས་ལ་ཟ་ནུས་སམ༔ ཁྲག་དང་ཁུ་བ་བརྟེན་ནུས་སམ༔ བུད་མེད་ཡོངས་ལ་སྤྲོ་བྱེད་དམ༔ བྷ་ག་
པདྨར་འོ་བྱེད་དམ༔ རྟོག་པ་ཐམས་ཅད་འཇོམས་ནུས་སམ༔ དེ་ནས་སློབ་བུས་ལན་བརྗོད་པ༔ བཤང་གཅི་རྫས་ལ་ཟ་ནུས་སོ༔ ཁྲག་དང་ཁུ་བ་བརྟེན་ནུས་སོ༔ བུད་མེད་ཡོངས་ལ་སྤྲོ་བྱེད་དོ༔ བྷ་ག་པདྨར་འོ་
བྱེད་དོ༔ རྟོག་པ་ཐམས་ཅད་འཇོམས་ནུས་སོ༔ རིག་མ་དགའ་བས་གོས་ཕུད་དེ༔ བྷ་ག་པདྨའི་དཀྱིལ་འཁོར་བསྟན༔ འདི་སྐད་བརྗོད་ཅིང་སྤྲོ་བ་བསྐྱེད༔ ཨེ་མ་ཧོ༔ བདག་གི་པདྨ་འདི༔ བདེ་བ་ཐམས་ཅད་འབྱུང་བའི་

གནས༔ ཐེ་ཚོམ་མེད་པར་འདི་བསྟེན་ན༔ དངོས་གྲུབ་ཐམས་ཅད་འདི་ལས་འབྱུང་༔ སྐྱེ་བོ་མ་རིག་རང་དགར་སྤྱོད༔ ཐེ་ཚོམ་ཅན་རྣམས་འདི་སྤོང་བ༔ དེ་ལ་མཆོག་གི་དངོས་གྲུབ་མེད༔ དེ་སྐད་བརྗོད་ལ་སྤྲོ་
བ་བསྐྱེད༔ བདག་ཉིད་སྤྲུལ་པའི་སྐུར་བསྐྱེད་ཕྱིར༔ ཡི་དམ་ཡབ་ཡུམ་གསལ་བར་བསྒོམ༔ བདག་ཉིད་ལོངས་སྐུར་བསྐྱེད་པ་ཡི༔ མཁའ་གསང་རྡོ་རྗེ་པདྨར་བསྐྱེད༔ བདག་ཉིད་ཆོས་སྐུར་མཚོན་པའི་ཕྱིར༔ ཡིད་ཀྱིས་སྙོམས་འཇུག་ཡང་ཡང་བྱ༔ ལྷན་
ཅིག་སྐྱེས་པའི་ཡེ་ཤེས་མཆོག༔ ཆོས་སྐུ་མངོན་དུ་བྱ་བའོ༔ སློབ་བུ་རྣམ་རྟོག་ཤས་ཆེ་ན༔ བྱིན་གྱིས་བརླབ་དང་རྟོག་པར་བསྒྱུར